Diari Oficial de la Generalitat Valenciana


Sumari del DOGV 4300, del 25-07-2002 (2002/7910)

Concurs. Pavimentació de la costa de l'Arrapat i accés Porta del Forcall de Morella.
------------------------------------------------------------------------------------

### Dades del document

Número de DOGV
:   4300

Data del DOGV
:   25-07-2002

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2002/7910


Data del document
:   12-07-2002

Organisme emissor
:   Ajuntament de Morella

Tipus de document
:   Concurs

Descriptors 

:   * Morella
    * contracte d'obres

Concurs. Pavimentació de la costa de l'Arrapat i accés Porta del Forcall de Morella. [2002/S7910]
  
1. Òrgan de contractació: el Ple de l'Ajuntament
  
2. Modalitat d'adjudicació: expedient ordinari per procediment obert mitjançant la forma de concurs.
  
Per acord del Ple de l'Ajuntament del dia 11 de juliol de 2002, ha sigut aprovat el plec de clàusules administratives particulars, i s'exposa al públic per un termini de 8 dies comptadors a partir del següent de la inserció d'aquest anunci a l'últim diari oficial perquè es puguen presentar les reclamacions.
  
Al mateix temps s'anuncia concurs públic, si bé la licitació s'ajornarà, quan calga, suposant que es formulen reclamacions contra el plec de clàusules particulars.
  
3. Contingut del contracte objecte de licitació: Pavimentació Costa de l'Arrapat i accés Porta del Forcall d'esta ciutat, d'acord amb el plec de clàusules administratives, projecte tècnic redactat per l'enginyer de camins el senyor Carlos Rubio Rubio i aprovat pel Ple de l'Ajuntament el 27 de juliol de 2002 , que consta de memòria, plànols, plecs de condicions tècniques particulars, pressupost i programa de desenvolupament de les obres.
  
4. Tipus de licitació
  
El preu de licitació serà de cent quaranta-set mil quatre-cents vint-i-nou euros amb trenta-vuit cèntims (147.429,38 euros) a la baixa.
  
5. Lloc d'execució: municipi de Morella, carrer Costa de l'Arrapat i accés Porta del Forcall.
  
6. Termini d'execució: cinc mesos
  
7. Nom i direcció on han d'enviar les ofertes: Secretaria de l'Ajuntament, carrer Segura Barreda, 28, municipi de Morella CP 12496
  
8. Data límit de recepció de les ofertes: el dia en que es compleixen vint-i-sis dies hàbils des del següent de la data de la publicació de l'anunci en qualsevol diari oficial.
  
9. L'obertura de les ofertes: tindrà lloc al Saló d'Actes de l'Ajuntament, a les 12.00 hores del cinqué dia hàbil a comptar des de l'acabament del termini de presentació de les proposicions, en acte públic.
  
Quan les proposicions s'envien per correu, el licitador haurà de justificar la data i hora en què va efectuar l'enviament i comunicar-ho a l'òrgan de contractació mitjançant fax o telegrama, dins la data i hora establertes com a termini de presentació. Sense la concurrència d'aquest requisits no serà admesa la proposició si és rebuda amb posterioritat al termini assenyalat en aquest anunci.
  
10. Garantia provisional i definitiva: els licitadors acreditaran la constitució a la caixa de la corporació, a disposició de l'Ajuntament d'una garantia del 2% del pressupost establert com a base de licitació, en la forma disposta en el plec de clàusules administratives.
  
L'adjudicatari està obligat a constituir una garantia definitiva per l'import del 4% del pressupost d'adjudicació, que haurà de establir-se a disposició de l'Ajuntament en la forma prevista per a la garantia provisional.
  
11. Modalitats bàsiques de finançament i de pagament: el finançament es farà a càrrec de la partida número 43/60408 del vigent pressupost on existeix consignació suficient.
  
12. Condicions mínimes de caràcter econòmic i tècnic a les quals haurà d'ajustar-se el contractista:
  
Per a contractar amb l'administració el present concurs, serà requisit indispensable que el contractista haja obtingut prèviament la següent classificació:
  
Grup: G
  
Subgrup: 4
  
Categoria: C
  
13. Criteris de selecció
  
Els criteris que han de servir de base per a l'adjudicació, són els següents relacionats per ordre decreixent de la importància que se li atribuïsca:
  
Baixa al tipus
  
Millores en l'obra, especificades
  
14. Model que s'utilitzarà per a l'adjudicació del contracte
  
La proposició es presentarà en la forma establerta en el plec de clàusules administratives, d'acord amb el següent:
  
Model
  
.............. amb domicili a ....................... Municipi ................. CP .................. i DNI ................... expedit en ........................... amb data ....................... en nom propi (o en representació de ...................... com acredite per ..............................)
  
assabentat de la convocatòria de licitació per procediment obert mitjançant la forma de concurs, anunciada en el Butlletí Oficial de la Província de Castelló/Diari Oficial de la Generalitat Valenciana núm. ........... de data................ es compromet a realitzar les obres de ............... pel preu de ........................ (lletra i numero) IVA inclòs, d'acord amb el projecte tècnic i plec de clàusules administratives que accepte incondicionadament i íntegrament, sense cap atenuant, amb les modificacions i millores que s'especifiquen en document adjunt, i faig constar que mantinc l'oferta durant .......... mesos i no estic incurs en cap de les circumstàncies establertes en l'article 20 de la Llei de Contractes de les Administracions Públiques.
  
- Memòria amb les variants, alternatives o millores que s'ofereixen, i amb termini d'execució més curt que l'establert, si s'escau.
  
I els següents documents:
  
a) Document nacional d'identitat o fotocopia compulsada.
  
b) Escriptura de poder, convalidada i legalitzada, si s'escau, si s'actua en representació d'una altra persona.
  
c) Escriptura de constitució de la societat mercantil inscrita en el Registre Mercantil, i número d'identificació fiscal, quan concórrega una societat d'aquesta naturalesa.
  
d) Aquells que acrediten la classificació del contractista, (o justifiquen els requisits de la seua solvència econòmica, financera i tècnica o professional).
  
e) Declaració responsable davant notari, autoritat judicial o administrativa de no estar incurs en prohibicions de contractar, conforme als articles 15 a 20 de la Llei de Contractes de les Administracions Públiques.
  
f) Resguard acreditatiu de la garantia provisional.
  
g) Les empreses estrangeres, presentaran despatx expedit per l'Ambaixada d'Espanya en el país respectiu, on es certifique que d'acord amb la seua legislació, té capacitat per a contractar i obligar-se, i declaració de sotmetre's a la jurisdicció dels jutjats i tribunals espanyols de qualsevol ordre, per a totes les incidències que de manera directa o indirecta pogueren sorgir del contracte, amb renúncia, si s'escau, al fur jurisdiccional estranger que pogueren correspondre-li.
  
Les persones físiques o jurídiques d'estats no pertanyents a la Comunitat Europea, a més d'acreditar la plena capacitat per a contractar i obligar-se d'acord amb la legislació del seu estat i la seua solvència econòmica i financera, tècnica o professional, hauran de justificar mitjançant informe de la respectiva representació diplomàtica espanyola, que s'acompanyarà a la documentació que es presente, que l'estat de procedència de l'empresa estrangera admet al mateix temps la participació d'empreses espanyoles en la contractació amb l'administració, en forma substancialment anàloga. I cal que aquestes empreses tinguen oberta sucursal a Espanya, amb designació d'apoderats o representants per a les seues operacions i que estiguen inscrites en el Registre Mercantil.
  
h) Aquells que acrediten estar al corrent del compliment de les obligacions tributàries i de seguretat social imposades per les disposicions vigents.
  
i) En el cas d'agrupació temporal d'empreses s'haurà de complimentar allò disposat en l'article 24 de la Llei de Contractes de les Administracions Públiques.